laion/Wikipedia-Exotic huggingface dataset:
ভবানীগঞ্জ ইউনিয়ন, লক্ষ্মীপুর সদর

ভবানীগঞ্জ বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন। ভবানীগঞ্জ ইউনিয়নের আয়তন ১৬৫২ একর (৬.৬৯ বর্গ কিলোমিটার)। ২০১১ সালের পরিসংখ্যান অনুযায়ী ভবানীগঞ্জ ইউনিয়নের জনসংখ্যা প্রায় ৫৫ হাজার। লক্ষ্মীপুর সদর উপজেলার দক্ষিণাংশে ভবানীগঞ্জ ইউনিয়নের অবস্থান। এ ইউনিয়নের পূর্বে তেওয়ারীগঞ্জ ইউনিয়ন, উত্তরে লাহারকান্দি ইউনিয়ন, পশ্চিমে টুমচর ইউনিয়ন ও চর রমণীমোহন ইউনিয়ন এবং দক্ষিণে কমলনগর উপজেলার চর লরেন্স ইউনিয়ন ও তোরাবগঞ্জ ইউনিয়ন অবস্থিত। ভবানীগঞ্জ ইউনিয়ন পরিষদ এক সময় মেঘনা নদীর গর্ভে বিলীন ছিল। জেগে উঠা চরাঞ্চলে বিভিন্ন বসত ভিটা তৈরী হয়। তারপর রাণী ভবানী নামে একজন মহিলা এই ইউনিয়নের নামকরণ করে থাকেন। নামকরণ করার পর কিছু কিছু করে বসত বাড়ী এবং বিভিন্ন স্থান থেকে লোক জন এসে ঘর বাড়ী করে থাকে। এখানকার অস্থায়ী লোকজনরা চর মনসা নামে চিনত, ১৮৯০ সালে মনসা ভবানীগঞ্জ নামে স্থাপিত হয়। ২০০১ সালে ভবানীগঞ্জ লক্ষ্মীপুর সদর উপজেলার অন্তর্গত ১৭নং ইউনিয়ন পরিষদ হিসেবে পরিচিতি লাভ করে। ভবানীগঞ্জ ইউনিয়ন লক্ষ্মীপুর সদর উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ। এটি ৯টি মৌজা নিয়ে গঠিত। কলেজ ভবানীগঞ্জ ডিগ্রি কলেজ মাদ্রাসা ভবানীগঞ্জ কারামতিয়া ফাজিল ডিগ্রি মাদ্রাসা মাধ্যমিক বিদ্যালয় চিয়ারফুল আইডিয়াল স্কুল এন্ড কলেজ পিয়ারাপুর শহীদ মাজহারুল মনির উচ্চ বিদ্যালয় ভবানীগঞ্জ বহুমুখী উচ্চ বিদ্যালয় ভবানীগঞ্জ মডেল স্কুল এন্ড কলেজ প্রাথমিক বিদ্যালয় আবদুল্যাপুর সরকারি প্রাথমিক বিদ্যালয় উত্তর পিয়ারাপুর সরকারি প্রাথমিক বিদ্যালয় চর ভূতা সরকারি প্রাথমিক বিদ্যালয পিয়ারাপুর সরকারি প্রাথমিক বিদ্যালয় ভবানীগঞ্জ সরকারি প্রাথমিক বিদ্যালয় লক্ষ্মীপুর পৌর শহরের দক্ষিণ তেহমুনি থেকে বাস, সিএনজি, লেগুনা বা অন্যান্য যানবাহনে ৮ কি.মি. দক্ষিণে চৌরাস্তা থেকে পশ্চিমে ১ কি.মি. পরেই ঐতিয্যবাহী ভবানীগঞ্জ বাজার।। ওয়াপদা খাল, বাংলাদেশ পানি উন্নয়ন বোর্ড। চৌরাস্তা বাজার পিয়ারাপুর বাজার জলাশয়, মিয়ারবেড়ি আদর্শ মৎস হ্যাচারি পিয়ারাপুর বাজার স্মৃতিপলক মোঃরিয়াজ হোসেন (বিবিএ) পিতাঃমোহাম্মদ হোসেন মাতাঃরৌশন আরা বেগম মজিবুল হক মাঝি বাড়ী,পিয়ারাপুর,ভবানীগন্জ,লক্ষীপুর সদর,লক্ষীপুর। বর্তমান চেয়ারম্যান: মোহাম্মদ সাইফুল হাসান রনি ইউনিয়ন পরিষদ নির্বাচন-২০২২ ইউনিয়ন পরিষদ নির্বাচন-২০১৭ লক্ষ্মীপুর সদর উপজেলা লক্ষ্মীপুর সদর থানা লক্ষ্মীপুর জেলা "এক নজরে ভবানীগঞ্জ ইউনিয়ন"। গণপ্রজাতন্ত্রী বাংলাদেশ সরকারঃ জাতীয় তথ্য বাতায়ন। সংগ্রহের তারিখ ১ সেপ্টেম্বর ২০১৬। [স্থায়ীভাবে অকার্যকর সংযোগ]
সায়াজী শিন্দে

সায়াজী শিন্দে (মারাঠি: सयाजी शिंदे; জন্ম: ১ ফেব্রুয়ারি ১৯৫২) হলেন একজন ভারতীয় চলচ্চিত্র অভিনেতা, যিনি অনেক তেলুগু, মারাঠি, বলিউড, তামিল, কর্ণাঠক, এবং মালয়ালম চলচ্চিত্রে অভিনয় করেন। সায়াজী ১৯৭৮ সালে মারাঠি ছবিতে তার অভিনয় কর্মজীবন শুরু করেন। পরে মারাঠি ছবি “হিজাড়া (Eunuch)”টি ভালোরুপে গ্রহিত হয় এবং তখন থেকেই অদম্য ও বলিষ্ঠ প্রকাশভঙ্গি অভিনয়ে তিনি জনপ্রিয়তা পেতে শুরু করেন। পরে তিনি মারাঠি চলচ্চিত্রে এবং অন্যান্য ভাষায়ও অভিনয় শুরু করেন। He produced couple of Marathi movies. Sayaji helped Nagesh Bhonsle produce the Marathi film Goshta Choti Dongraevadhi. He also produced Makarand Anaspure directed film, Dambis(2011). ২০০১ সাল:মনোনীত:ফিল্মফেয়ার সেরা সহকারী অভিনেতা পুরস্কার-কুরুক্ষেত্র 2000:মনোনীত:ফিল্মফেয়ার সেরা ভিলেন পুরস্কার সোল ছবির জন্য। "Sayaji Shinde - Telugu Cinema interview - Telugu film villain"। idlebrain.com। সংগ্রহের তারিখ ২০১৫-০৮-১৮।  "Review: 'Dambis' is a lovable family film"। dna। ৯ ডিসেম্বর ২০১১। সংগ্রহের তারিখ ২০১৫-০৮-১৮।  ইন্টারনেট মুভি ডেটাবেজে সায়াজী শিন্দে (ইংরেজি)
নেহা পেন্ডসে

নেহা পেন্ডসে (জন্ম: ২৯ নভেম্বর ১৯৮৪) হলেন একজন ভারতীয় চলচ্চিত্র এবং টেলিভিশন অভিনেত্রী। জি মারাঠির ভাগ্যলক্ষ্মীর মাধ্যমে তিনি পরিচিতি লাভ করেন। তিনি মারাঠি, তামিল, তেলুগু, মালয়ালম, কন্নড় এবং হিন্দি ভাষার চলচ্চিত্রে অভিনয় করেছেন। তিনি লাইফ ওকেতে প্রচারিত মে আই কাম ইন ম্যাডাম? নাটকে অভিনয় করেছেন। ভারতীয় চলচ্চিত্র অভিনেত্রীদের তালিকা "'I can't starve myself'"। Times of India। ১৯ নভেম্বর ২০১২। ৪ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।  Deshmukh, Gayatri (২৬ অক্টোবর ২০১২)। "Neha goes sans make-up to B-Town"। Times of India। ১৬ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।  Bhanage, Mihir (২ মে ২০১৪)। "Review: Dusari Goshta"। Times of India। সংগ্রহের তারিখ ১৭ জুন ২০১৪।  http://www.marathi.tv/show-serials/bhagyalakshmi/ ইন্টারনেট মুভি ডেটাবেজে নেহা পেন্ডসে (ইংরেজি)
উইলিয়াম আমহার্স্ট

ইউলিয়াম পিট আমহার্স্ট, ১ম আমহার্স্ট, রয়েল গুলফিক অর্ডার (জিসিএইচ), মহামান্য প্রিভি কাউন্সিল (পিসি), (১৪ জানুয়ারি ১৭৭৩ থেকে ১৩ মার্চ ১৮৫৭) একজন ব্রিটিশ কূটনৈতিক এবং উপনিবেশ প্রশাসক। তিনি ১৮২৩ থেকে ১৮২৮ পর্যন্ত ব্রিটিশ ভারতের গভর্ণর জেনারেল ছিলেন। বাথ, সমারসেটে জন্ম। পিতার নাম উইলিয়াম আমহার্স্ট (একজন ব্রিটিশ সেনা কর্মকর্তা) মাতার নাম এলিজাবেথ। তিনি ছিলেন জেফরি আমহার্স্ট, ১ম ব্যারন আমহার্স্ট এর ভাতুপেষ্পৗত্র। ১৭৯৭ সালে তিনি তার পিতামহের পদবীর উত্তরাধিকারী হন। তিনি ওয়েস্ট মিনিস্টার স্কুল এবং ক্রাইস্ট চার্চ, অক্সফোর্ডে শিক্ষা লাভ করেন। ১ে৮১৬ সালে উইলিয়াম আমহার্স্ট চীনের রাজদরবারে কীন রাজবংশ বিশেষ রাষ্ট্রদূত হিসাবে নিয়োজিত হন। তার এই নিয়োগের উদ্দেশ্য ছিল চীন ও গ্রেট ব্রিটেনের মধ্যে বাণিজ্যিক সম্পর্কের উন্নয়ন করা। কিন্তু মর্যাদা হানীকর এক প্রথা পালনে সম্মত না হবার কারণে তিনি চৈনিক সম্রাটের দরবারে প্রবেশ করতে পারেননি। চীন থেকে ফিরে যাবার পথে কোরিয়ার উপকূলে তার জাহাজডুবি হয়। তবে তিনি ও তার সঙ্গীরা প্রানে রক্ষা পান। আগস্ট ১৮২৩ থেকে ফেব্রুয়ারি ১৮২৮ সাল পর্যন্ত তিনি ভারতের গভর্নর জেনারেল হিসাবে দায়িত্ব পালন করেন। তার শাসনামলের প্রধান ঘটনা হল ১৮২৪ সালে সংগঠিত প্রথম বার্মা যুদ্ধ। এই যুদ্ধের ফলে আসাম, আরাকান এবং তানিনথারি এলাকা ব্রিটিশ সম্রাজ্যের অন্তর্ভুক্ত হয়। Lundy, Darryl। "Peerage.com"। The Peerage। [অনির্ভরযোগ্য উৎস?] Karl Marx, "War in Burma—The Russian Question—Curious Diplomatic Correspondence" contained in the Collected Works of Karl Marx and Frederick Engels: Volume 12 (International Publishers: New York, 1979) p. 202.
পাকির আলি

মোহাম্মদ নিজাম পাকির আলি একজন প্রাক্তন শ্রীলংকান ফুটবলার ও প্রশিক্ষক। তিনি একজন স্টপার ব্যাক ছিলেন। তিনি শ্রীলংকার জাতীয় ফুটবল দল ও আই লীগের দল চিরাগ ইউনাইটেড ক্লাব কেরালার ম্যানেজার ছিলেন। এছাড়াও তিনি বাংলাদেশের পিডাব্লিউডি, আবাহনী, মোহামেডান, শেখ জামাল ও বিজেএমসিতে দলের প্রশিক্ষক ছিলেন। ২০২০ হতে তিনি বাংলাদেশ পুলিশ ফুটবল দলের প্রশিক্ষক হিসেবে নিযুক্ত। পাকির আলি আশির দশকে বাংলাদেশে আবাহনী দলের শীর্ষস্থানীয় তারকা ছিলেন। আবাহনীর হয়ে বেশ ক’টি শিরোপা জিতেছিলেন তিনি। আবাহনীর পর বেশ কয়েকদিন তিনি পিডাব্লিউডি দলের হয়ে ঢাকা লীগে খেলেছিলেন। "পুলিশের কোচ হয়ে আসছেন পাকির আলী!"। দৈনিক ইনকিলাব। ২০২০-১০-০৮। সংগ্রহের তারিখ ২০২১-০২-১৫।  "Packir Ali - Chirag Kerala's new gaffer"। Footballage.com। ২০১১-১০-১২। ২০১২-০৪-২৫ তারিখে মূল থেকে আর্কাইভ করা। সংগ্রহের তারিখ ২০১২-০১-২৯।  সামির শাকের নাসের হেজাজি প্রবেশদ্বার:  শ্রীলঙ্কা ফুটবল জীবনী
হযরত আলী (বীর প্রতীক)

হযরত আলী (জন্ম: ১৯৪৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। হযরত আলী'র জন্ম মুন্সীগঞ্জ জেলার গজারিয়া উপজেলার বাউশিয়া ইউনিয়নের বাউশিয়া গ্রামে। তার বাবার নাম নজরুল ইসলাম এবং মায়ের নাম হাসেবান বিবি। তার স্ত্রীর নাম বেগম নূরজাহান। এ দম্পতির চার ছেলে। হযরত আলী ১৯৭১ সালে পাকিস্তানি সেনাবাহিনীর প্রথম ইস্ট বেঙ্গল রেজিমেন্টে কর্মরত ছিলেন। সে সময়ে এই রেজিমেন্টের অবস্থান ছিল যশোর সেনানিবাসে। ৩০ মার্চ পাকিস্তানি সেনাবাহিনীর ২৫ বালুচ এবং ২২ এফএফ রেজিমেন্ট তাদের আক্রমণ করে। তখন তারা প্রতিরোধের চেষ্টা করে ব্যর্থ হন। তারা সেনানিবাস থেকে বেরিয়ে চৌগাছায় সমবেত হন। এরপর ক্যাপ্টেন হাফিজের নেতৃত্বে মুক্তিযুদ্ধে যোগ দেন। হযরত আলী লালমনিরহাট জেলার পাটগ্রাম, জামালপুর জেলার বকশিগঞ্জ উপজেলার কামালপুরসহ আরও কয়েকটি স্থানে যুদ্ধ করেছেন। তিনি মূলত মেশিনগান চালাতেন। মুক্তিযুদ্ধের অন্যতম এক ঘটনা সিলেট জেলার কানাইঘাটের যুদ্ধ। জৈন্তাপুর-জকিগঞ্জ সংযোগ সড়কে সুরমা নদীর তীরেএ উপজেলা সদরের অবস্থান। সীমান্তের নিকটবর্তী হওয়ায় মুক্তিবাহিনী ও পাকিস্তানি বাহিনী উভয়ের কাছেই কানাইঘাট ছিল সামরিক দিক থেকে গুরুত্বপূর্ণ।এ যুদ্ধে হযরত আলী অংশ নেন। তিনি প্রথম ইস্ট বেঙ্গল রেজিমেন্টের সৈনিক ছিলেন। ১৯৭১ সালের ২২ নভেম্বর থেকে ৪ ডিসেম্বর পর্যন্ত কানাইঘাটে যুদ্ধ হয়। এখানে ছিল পাকিস্তানি বাহিনীর ৩১ পাঞ্জাব রেজিমেন্টের আলফা কোম্পানি, পাকিস্তানি স্কাউটস দলের এক প্লাটুন মিলিশিয়া এবং তাদের সহযোগী বেশ কিছু রাজাকার। ২২ নভেম্বর জেড ফোর্সের অধীন প্রথম ইস্ট বেঙ্গল রেজিমেন্ট ও গণবাহিনীর মুক্তিযোদ্ধাদের সমন্বয়ে গড়া মুক্তিবাহিনী কানাইঘাট-সংলগ্ন গৌরীপুরে পৌঁছে। তখন পাকিস্তানি বাহিনী তাদের ডিফেন্স ছেড়ে এগিয়ে এসে মুক্তিযোদ্ধাদের ঘেরাও করে। এরপর তুমুল যুদ্ধ শুরু হয়। কয়েক দিন ধরে এখানে যুদ্ধ চলে। পাকিস্তানি বাহিনী প্রচণ্ড প্রতিরোধ করেও শেষ পর্যন্ত পরাজিত হয়। কানাইঘাটের যুদ্ধে হযরত আলী যথেষ্ট সাহস, দক্ষতা ও রণকৌশল প্রদর্শন করেন। এই যুদ্ধে মুক্তিবাহিনীর পক্ষে ১১ জন শহীদ এবং হযরত আলীসহ ২০ জন আহত হন। অন্যদিকে পাকিস্তানিদের পক্ষে ৫০ জন নিহত, ২০ জন আহত এবং ২৫ জন আত্মসমর্পণ করে। কানাইঘাট মুক্ত হওয়ায় মিত্রবাহিনীর সিলেটের দিকে চূড়ান্ত অভিযান পরিচালনা করা সহজ হয়। বীর প্রতীক "তোমাদের এ ঋণ শোধ হবে না"[স্থায়ীভাবে অকার্যকর সংযোগ], দৈনিক প্রথম আলো, তারিখ: ০৪-০৫-২০১১ একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৫০৯। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ৩১৬। আইএসবিএন 9789843338884।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
হযরত আলী (দ্ব্যর্থতা নিরসন)

হযরত আলী নামটি নিচের ব্যক্তিবর্গকে নির্দেশ করতে পারে: হযরত আলী রাঃ - ইসলামের চতুর্থ ও শেষ খলিফা হযরত আলী (বীর প্রতীক) - বাংলাদেশের স্বাধীনতা যুদ্ধের বীর মুক্তিযোদ্ধা হযরত আলী (কৃষিতত্ত্ববিদ) - ফার্স্ট ক্যাপিটাল ইউনিভার্সিটি অব বাংলাদেশের উপাচার্য হযরত আলী (আফগানি রাজনৈতিক) - আফগানিস্তানের একজন রাজনীতিবিদ এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
শামসুন নাহার

শামসুন নাহার (জন্ম ২ জুন ১৯৫৭) বাংলাদেশের একজন জাতীয় এ্যাথলিট ছিলেন। তিনি জ্যাভলিন থ্রো ক্রীড়ায় পাঁচবারের জাতীয় চ্যাম্পিয়ন ছিলেন। শামসুন নাহার ১৯৫৭ সালের ২ জুন ঢাকার স্বামীবাগে জন্মগ্রহণ করেন। খেলাটা শুরু করেছিলেন নিছক স্কুল পর্যায়ে। ধীরে ধীরে ইন্টার স্কুল, ইন্টার কলেজ, ইন্টার ইউনিভার্সিটি (ঢাকা ভার্সিটি), ঢাকা আজাদ স্পোর্টিং ক্লাব। সেখান থেকে বাংলাদেশ টেক্সটাইল মিলস কর্পোরেশন এর আন্ডারে জাতীয় পর্যায়ে খেলা শুরু করেন। জাতীয় পর্যায়ে খেলা শুরু করেন ১৯৭৩ সালে। প্রথমবারেই দ্বিতীয় স্থান অর্জন করেন। এরপর ১৯৭৬, ১৯৭৭ সালে জাতীয় পর্যায়ে প্রথম স্থান অর্জন করেন। ১৯৭৮ সালে বাংলাদেশের অভ্যন্তরীণ প্রথম বাংলাদেশ অলিম্পিক আসরের "জ্যাভলিন থ্রো" ইভেন্টে চ্যাম্পিয়ন হন। পরের বছর ১৯৭৯ সালে পুনরায় জাতীয় পর্যায়ে প্রথম স্থান অর্জন করেন। পরবর্তীতে ১৯৮০ সালের "বাংলাদশে অলিম্পিক"-এ দ্বিতীয় স্থান অর্জন করেন। এরপর পুনরায় ১৯৮১ সালে জাতীয় খেলায় প্রথম স্থান অর্জন করেন। পরের দুই বছর, ১৯৮২ ও ১৯৮৩ সালে যথাক্রমে দ্বিতীয় ও তৃতীয় স্থান অর্জন করেন। ১৯৮৫ সালে প্রথম সন্তানের জন্ম হওয়ায় খেলার জগৎ থেকে কিছুটা দূরে ছিলেন। ১৯৮৬ সালে আবার শুরু করার চেষ্টা করেন। কিন্তু সাফ গেমসের বাছাই পর্বে জ্যাভলিন থ্রো এর সময় হাতের লিগামেন্ট ছিঁড়ে যায়। পরবর্তীতে ডাক্তারের পরামর্শের নিজের ক্যারিয়ার এর ইতি টানেন। ১৯৮৬ সালে খেলা ছেড়ে দেয়ার পর নিজের সংসার এবং চাকুরীতেই মননিবেশ করেন। বর্তমানে তিনি দুই ছেলে সন্তানের জননী। তার স্বামী জনাব মোহাম্মদ আলী একজন সাবেক সরকারী কর্মকর্তা।
বিগ বস ১০

বিগ বস ১০ হলো ভারতীয় টেলিভিশন রিয়ালিটি শো বিগ বসের দশম আসর। প্রতি বারের মতো এবারো সালমান খান এই আসরটির উপস্থাপনা করেছেন। এবারের আসরটিও কালারসে প্রচারিত হয়েছে। ২০১৬ সালের ১৬ অক্টোবর এই আসরটি প্রচারিত হয়। এই আসরের বিজয়ী ছিলেন মানভীর গুজ্জার এবং রিয়ালিটি শো তারকা গুরবানি জাজ ২য় স্থান অধিকার করেন। বিগ বস মুলত বিগ ব্রাদারের সকল নিয়ম অনুসরণ করে। বিস বসের প্রথম নয় আসরে ঘরের বাসিন্দা ছিল স্বনামধন্য ব্যক্তিবর্গ। কিন্তু ২০১৬ সালের ২৩ জানুয়ারী ২০১৬ সালে বিগ বস ৯-এর ফাইনালে জানানো হয়, পরবর্তী তথা "বিগ বস ১০"-এ প্রথমবারের মতো সাধারণ মানুষ এই ঘরের বাসিন্দা হবে। ২০১৬ সালের এপ্রিল মাসে বেশ কয়েকটি ভিডিওর মাধ্যমে সাধারণ মানুষদের অডিশনের জন্য অনুরোধ করা হয়, প্রথমে অডিশনের শেষ তারিখ ৩০শে মে থাকলেও পরবর্তীতে তা ৩১শে জুন পর্যন্ত বর্ধিত করা হয়। ২৬ আগস্ট ২০১৬ সালে এই আসরের প্রথম প্রচারমূলক ভিডিও প্রকাশিত হয়। অবশেষে ১৭ সেপ্টেম্বর কালারসের সিইও রাজ নায়ক এক টুইট বার্তায় জানান যে ১৬ অক্টোবর ২০১৬ হতে বিগ বসের দশম আসর শুরু হবে। http://www.firstpost.com/entertainment/manveer-gurjar-wins-bigg-boss-10-why-he-was-the-most-deserving-contestant-3226688.html/amp http://indianexpress.com/article/entertainment/bigg-boss-season-10/manveer-gurjar-bani-j-bigg-boss-10-winner-finale-4496898/ "Bigg Boss 10 audition Promo"। কালারস। ৭ এপ্রিল ২০১৬।  "Bigg Boss 10 Trailer 1"। কালারস। ২৬ আগস্ট ২০১৬।  "Bigg Boss 10 begins October 16"। কালারস। সেপ্টেম্বর ১৯, ২০১৬।  দাপ্তরিক ওয়েবসাইট
রাসেল অ্যাসলে

রাসেল অ্যাসলে (জন্মঃ ৪ জুলাই, ১৯৬৪) একজন প্রাক্তন মার্কিন নারী যৌনশিল্পী এবং প্রাপ্তবয়স্ক মডেল। ফ্লেশ ড্যান্স (১৯৮৩) ব্রেকিং ইট (১৯৮৪) এভরি ওম্যান হ্যাজ এ ফ্যান্টাসি (১৯৮৪) নো ম্যান'স ল্যান্ড (১৯৮৮) স্লিক হানি (১৯৮৯) ১৯৮৪ এভিএন পুরস্কার বিজয়ী - বেস্ট নিউ স্টারলেট ১৯৮৫ এক্সবরসিও পুরস্কার - বেস্ট সেনসুয়াল ফিমেল (এভরি ওম্যান হ্যাজ এ ফ্যান্টাসি) ১৯৮৫ এক্সআরসিও পুরস্কার - বেস্ট কপুলেশন সিন্স (এভরি ওম্যান হ্যাজ এ ফ্যান্টাসি) সহ-বিজেতা জন লেসলি "1984 AVN Awards Show - History"। AVN। ১৬ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৬।  MayorDefacto। "Transcript of the video A Night of Legends: First Annual XRCO Adult Film Awards"। ২০১২-০৭-২২ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৯।  ইন্টারনেট মুভি ডেটাবেজে রাসেল অ্যাসলে (ইংরেজি) ইন্টারনেট অ্যাডাল্ট ফিল্ম ডেটাবেজে রাসেল অ্যাসলে অ্যাডাল্ট ফিল্ম ডেটাবেজে রাসেল অ্যাসলে (ইংরেজি)
মিশেল তেমের

মিশেল মিগেল এলিয়াস তেমের লুলিয়া (পর্তুগিজ উচ্চারণ: [miˈʃɛw miˈɡɛw eˈliɐs ˈtẽmeɾ luˈliɐ]; জন্ম: ২৩ সেপ্টেম্বর, ১৯৪০) ব্রাজিলের প্রথিতযশা আইনজীবী, কবি ও বিশিষ্ট রাজনীতিবিদ। বর্তমানে তিনি ৩৭তম ব্রাজিলের রাষ্ট্রপতি ছিলেন। সাবেক রাষ্ট্রপতি দিলমা রুসেফের অভিশংসন প্রক্রিয়া চূড়ান্ত হওয়ায় ৩১ আগস্ট, ২০১৬ তারিখ থেকে উত্তরসূরি হিসেবে এ দায়িত্বে গ্রহণ করেন। এরপূর্বে ১২ মে, ২০১৬ তারিখ থেকে ভারপ্রাপ্ত রাষ্ট্রপতির দায়িত্বে ছিলেন। রাষ্ট্রপতির দায়িত্বে পালনের পূর্বে উপ-রাষ্ট্রপতির দায়িত্ব পালন করেন মিশেল তেমের। ২০১০ সালের নির্বাচনে উপ-রাষ্ট্রপতি হিসেবে জয়ী হন ও ২০১৪ সালের নির্বাচনে পুণঃনির্বাচিত হন তিনি। সাও পাওলোর তিতে এলাকায় জন্মগ্রহণকারী তেমেরের পিতা মিগেল এলিয়াস তেমের লুলিয়া এবং মাতা মার্চ বারবার লুলিয়া। তারা লেবানীয় ছিলেন ও ১৯২৫ সালে ব্রাজিলের অভিবাসিত হন। প্রথমে বিশ্বযুদ্ধ পরবর্তী অস্থিতিশীল অবস্থার কবলে পড়ে বড় তিন ভাই-বোনকে নিয়ে ব্রাজিলে চলে আসেন। ব্রাজিলে অবস্থানকালে তাদের সংসারে আরও পাঁচ সন্তানের জন্ম হয়। তন্মধ্যে, তেমের ছিলেন সর্বকনিষ্ঠ। তেমের স্বাচ্ছন্দ্যে আরবি ভাষায় কথা বলতে পারতেন না কিন্তু ঐ ভাষায় মতবিনিময়কালে বিষয়বস্তু অনুধাবন করতে সক্ষম ছিলেন। রোমান ক্যাথলিক চার্চে দীক্ষিত তিনি। সাও পাওলো বিশ্ববিদ্যালয়ের আইন অনুষদ থেকে আইন বিষয়ে স্নাতক ডিগ্রী লাভ করেন। এরপর সাও পাওলো পন্টিফিকাল ক্যাথলিক বিশ্ববিদ্যালয় থেকে ডক্টরেট ডিগ্রী নেন। সাও পাওলোয় রাষ্ট্রীয় আইনজীবী হিসেবে দায়িত্ব পালন করেন ও দুইবার জননিরাপত্তাবিষয়ক স্বরাষ্ট্র সচিব ছিলেন তিনি। নিবন্ধিত সাংবিধানিক অধ্যাপক হিসেবে বেশ কিছুসংখ্যক আইনবিষয়ক গ্রন্থের প্রণেতা তিনি। ১২ মে, ২০১৬ তারিখে রাষ্ট্রপতি হিসেবে দায়িত্বে পালনকারী রুসেফের বিরুদ্ধে অভিশংসন প্রক্রিয়ার শুনানি শুরু হলে তেমেরের কাছে রাষ্ট্রপতির ক্ষমতা চলে আসে ও সাময়িক নিষেধাজ্ঞার কবলে পড়ায় রুসেফের পরিবর্তে ভারপ্রাপ্ত রাষ্ট্রপতি মনোনীত হন। ২০১৬ সালের গ্রীষ্মকালীন অলিম্পিকের উদ্বোধনী অনুষ্ঠানে ভারপ্রাপ্ত রাষ্ট্রপতি হিসেবে উপস্থিত থাকেন। ৩১ আগস্ট, ২০১৬ তারিখে সিনেটে ৬১-২০ ব্যবধানে রুসেফকে স্থায়ীভাবে রাষ্ট্রপতির কার্যালয় থেকে বিতাড়িত করা হয়। ফলশ্রুতিতে তেমেরকে পরবর্তী রাষ্ট্রপতির দায়িত্ব দেয়া হয়। তিনি রুসেফের দ্বিতীয় মেয়াদকালের বাদ-বাকি সময় ১ জানুয়ারি, ২০১৯ তারিখ পর্যন্ত দায়িত্বে থাকবেন। ব্রাজিলের ৩৭তম রাষ্ট্রপতি মিশেল তেমের। Acting President: 12 May – 31 August 2016 Vilarejo libanês do 'filho Michel Temer' segue igreja ortodoxa grega "Presidência da República Federativa do Brasil: Vice-Presidente: Biografia" (পর্তুগিজ ভাষায়)।  "Brazil's Senate Votes to Impeach President Dilma Rousseff"। NBC News। ১২ মে ২০১৬। সংগ্রহের তারিখ ১২ মে ২০১৬।  উইকিমিডিয়া কমন্সে মিশেল তেমের সংক্রান্ত মিডিয়া রয়েছে। Official vice presidential portrait টেমপ্লেট:BrazilianChamberDeputiesPresidents
জামাল উদ্দিন আহমেদ (এয়ার মার্শাল)

এয়ার মার্শাল জামাল উদ্দিন আহমেদ বাংলাদেশ বিমান বাহিনীর প্রধান হিসেবে ১৯৯৫ থেকে ২০০১ সাল পর্যন্ত দায়িত্ব পালন করেন। তিনি ষাটের দশকে পাকিস্তান বিমান বাহিনীতে কমিশনপ্রাপ্ত হন । বাংলাদেশ বিমান বাহিনীর প্রথম এয়ার মার্শাল পদবীধারী হলেন এই ব্যক্তি। "Bangladesh Air Force" (ইংরেজি ভাষায়)। Baf.mil.bd। ২০১৬-০৭-২৬ তারিখে মূল থেকে আর্কাইভ করা। সংগ্রহের তারিখ ২০১৬-০৭-২৫।
মুহাম্মদ এনামুল বারি

এয়ার মার্শাল এনামুল বারী ছিলেন বাংলাদেশ বিমান বাহিনীর ১৩তম প্রধান। ২০১২ থেকে ২০১৫ পর্যন্ত তিনি বাংলাদেশ বিমান বাহিনীর প্রধান হিসেবে দায়িত্ব পালন করেন। এনামুল '৮১ সালে কমিশন পেয়েছিলেন। ৩০ বছরেরও বেশি সময় চাকরি করার পর তিনি ১২ জুন, ২০১৫ সালে অবসর গ্রহণ করেন। এছাড়াও তিনি প্রায় চার বছর বিমান বাংলাদেশ এয়ারলাইন্সের চেয়ারম্যান হিসেবে দায়িত্ব পালন করেন। পরে বাংলাদেশ বিমানের চেয়ারপারসন হিসেবে সাবেক সিনিয়র সচিব সাজ্জাদুল হাসান তার স্থলাভিষিক্ত হন। http://bdnews24.com/bangladesh/2015/06/12/new-air-force-chief-abu-esrar-gets-rank-of-air-marshal http://www.thedailystar.net/news-detail-237254
শাহ মোহাম্মদ জিয়াউর রহমান

এয়ার মার্শাল শাহ মোহাম্মদ জিয়াউর রহমান বাংলাদেশ বিমান বাহিনীর একজন অবসরপ্রাপ্ত কর্মকর্তা। তিনি ২০০৭ থেকে ২০১২ পর্যন্ত বিমান বাহিনীর প্রধান ছিলেন। তিনি ১৯৭৬ সালের ২৯ ডিসেম্বর বাংলাদেশ বিমান বাহিনীতে জিডি(পি) শাখায় পাইলট অফিসার হিসেবে কমিশন লাভ করেন। তিনি বাংলাদেশ বিমান বাহিনীতে কমিশনপ্রাপ্তদের মধ্যে প্রথম বিমান বাহিনী প্রধান । তার পূর্বসূরী ফখরুল আজম পাকিস্তান বিমান বাহিনীতে কমিশনপ্রাপ্তদের মধ্যে সর্বশেষ বিমান বাহিনী প্রধান। ১৯৫৫ সালে গোপালগঞ্জে জন্ম গ্রহণ করেন জিয়া । ১৯৭৫ সালের ১০ মার্চ 'ফ্লাইট ক্যাডেট' হিসেবে বাংলাদেশ বিমান বাহিনীতে যোগদান করেন এবং '৭৬ এর ২৯ ডিসেম্বর জিডি(পি) (উড্ডয়ন) শাখায় পাইলট অফিসার পদ পান । জিয়া ছিলেন একজন দক্ষ বৈমানিক এবং উড্ডয়ন প্রশিক্ষক । তিনি বিমান বাহিনীর বিভিন্ন স্কোয়াড্রনে কাজ করেছেন । ২৫ এবং ৩৫ স্কোয়াড্রনের অধিনায়ক ছিলেন তিনি । তিনি টাঙ্গাইল বিমান ঘাঁটি এবং চট্টগ্রাম বিমান ঘাঁটির এয়ার অফিসার কমান্ডিং হিসেবে দায়িত্ব পালন করেন । ২০০৭ এর ৮ এপ্রিল তিনি বিমান বাহিনী প্রধানের দায়িত্ব পান। তারপরের মাসে (২৪শে মে) এয়ার মার্শাল পদে উন্নীত হন। বিমান বাহিনী প্রধানের দায়িত্ব পাওয়ার আগে তিনি সহকারী বিমান বাহিনী প্রধান (পরিচালন ও প্রশিক্ষণ) ছিলেন। ২০১২ সালের ১২ জুন তিনি বিমান বাহিনী থেকে অবসর নেন। উইকিমিডিয়া কমন্সে শাহ মোহাম্মদ জিয়াউর রহমান সংক্রান্ত মিডিয়া রয়েছে।
শ্রীলঙ্কা সেনাবাহিনী নারী শাখা

শ্রীলঙ্কা সেনাবাহিনী নারী শাখা (শ্রীলঙ্কা আর্মি ওমেন্স কোর বা সংক্ষেপে এসএলএডব্লিউসি) শ্রীলঙ্কা সেনাবাহিনীর একটি কোর (শাখা) যেটি নারীদের দ্বারা গঠিত, এ কোরের সদস্যদের কাজ যুদ্ধক্ষেত্রে সাহায্য করা অর্থাৎ পরোক্ষভাবে যুদ্ধে জড়ানো, প্রত্যক্ষভাবে নয়। ১৯৭৯ সালের ১ সেপ্টেম্বর শ্রীলঙ্কার সেনাকমান্ডার জেনারেল ডেনিস পেরেরার স্বপ্নের প্রতিফলন হিসেবে 'শ্রীলঙ্কা সেনাবাহিনী নারী শাখা' কোরটি গড়ে ওঠে। এই কোরে দুইটি নিয়মিত ব্যাটেলিয়ন ও পাঁচটি সংরক্ষিত ব্যাটেলিয়ন রয়েছে। লেফটেন্যান্ট কর্নেল এ. ডব্লিউ. থাম্বিরাজা ছিলেন ১ম নিয়মিত ব্যাটেলিয়নের প্রথম অধিনায়ক। ১৯৮৭ সালের ২৭ মে থেকে ১৯৮৮ সালের ১১ জুন পর্যন্ত এই কোরের সদস্যরা 'ভাদামারাচ্চি সমরাভিযান' নামের একটি সামরিক অভিযানে অংশ নেয় যেটি ছিলো শ্রীলঙ্কার গৃহযুদ্ধর একটি অংশ। এটিই ছিলো শ্রীলঙ্কা সেনাবাহিনীর ইতিহাসের প্রথম অধ্যায় যেখানে নারী সেনা সদস্যরা সামরিক অভিযানে অংশ নিয়েছে। যুদ্ধ ক্ষেত্রের চাহিদা মিটানোর লক্ষ্যে ১৯৯৬ সালের ১ জানুয়ারী অনুরাধাপুরার রণসেবাপুরে ২য় সংরক্ষিত ব্যাটেলিয়ন তৈরি করা হয়। নিয়মিত সামরিক বাহিনীর কিছু কর্মকর্তাকে এই ইউনিটে আনা হয়েছিলো নেতৃত্ব কাঠামো গঠন করার জন্য। লেফটেন্যান্ট কর্নেল এইচ. এল. উইরাতুঙ্গা এই ইউনিটের প্রথম অধিনায়ক ছিলেন। উত্তর এবং পূর্ব প্রদেশের নিরাপত্তা ব্যবস্থার দ্রুত অবনতি ঘটার ফলে ১৯৯৭ সালের ১৫ নভেম্বর ৩য় সংরক্ষিত ব্যাটেলিয়ন গঠন করা হয়। এর দুই দিন পর বোরেল্লাতে কোরটির রেজিমেন্টাল কেন্দ্র (সেন্টার) বানানো হয়। ১৭ নভেম্বর ১৯৯৭ এই কোরের রেজিমেন্টাল কেন্দ্র (সেন্টার) বানানোর কারণে প্রতি বছর ১৭ নভেম্বর 'আর্মি ওমেন্স কোর অ্যানিভার্সারী ডে' (সেনা নারী শাখা প্রতিষ্ঠা দিবস) দিবস পালিত হয়। রেজিমেন্টের কেন্দ্রের ভূমিকা হচ্ছে শাখাটির সেনাদের প্রশাসন ও সমন্বয় করা। মেজর জেনারেল ডব্লিউএএ ডি সিলভা ছিলেন রেজিমেন্টের প্রথম 'কর্নেল কমান্ড্যান্ট' এবং লেঃ কর্নেল এমএইচপিএস পেরেরা ছিলেন প্রথম 'কেন্দ্র অধিনায়ক'। নিয়মিত ব্যাটেলিয়নঃ ১ম শ্রীলঙ্কা সেনাবাহিনী নারী শাখা ব্যাটেলিয়ন (ফার্স্ট ব্যাটেলিয়ন, শ্রীলঙ্কা আর্মি ওমেন্স কোর অথবা ফার্স্ট শ্রীলঙ্কা আর্মি ওমেন্স কোর কিংবা সংক্ষেপে ওয়ান এসএলএডব্লিউসি, 1 SLAWC, ১ম/১ এসএলডব্লিউসি) ৭ম শ্রীলঙ্কা সেনাবাহিনী নারী শাখা ব্যাটেলিয়ন (7 SLAWC, ৭ এসএলএডব্লিউসি) সংরক্ষিত (Volunteers) ব্যাটেলিয়নঃ ২য় (সংরক্ষিত) শ্রীলঙ্কা সেনাবাহিনী নারী শাখা ব্যাটেলিয়ন, 2 (V) SLAWC, ২য় (স) এসএলএডব্লিউসি ৩য় (সংরক্ষিত) শ্রীলঙ্কা সেনাবাহিনী নারী শাখা ব্যাটেলিয়ন, 3 (V) SLAWC ৪র্থ (সংরক্ষিত) শ্রীলঙ্কা সেনাবাহিনী নারী শাখা ব্যাটেলিয়ন, 4 (V) SLAWC ৫ম (সংরক্ষিত) শ্রীলঙ্কা সেনাবাহিনী নারী শাখা ব্যাটেলিয়ন, 5 (V) SLAWC ৬ষ্ঠ (সংরক্ষিত) শ্রীলঙ্কা সেনাবাহিনী নারী শাখা ব্যাটেলিয়ন, 6 (V) SLAWC "History of 1 SLAWC"। alt.army.lk/slawc। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Lankan women choosing the army over marriage"। Rediff.com। ১৯৯৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sri Lanka Army Sri Lanka Army Women's Corps
নন্দী

নন্দী(সংস্কৃত: नन्दि) হিন্দু দেবতা শিবের বাহন। তার চার হাত। আবাস: কৈলাস। অস্ত্র: কুঠার, হরিণ ও দন্ড। উপস্থিতি: শিব মহাপুরাণ। সঙ্গী: মরুৎ কন্যা সূয়শা। পিতা: শিলাদ। অনেক শিবমন্দিরের সামনে নন্দীর মূর্তি থাকে, বিশেষ করে দক্ষিণ ভারতে। তবে সে মূর্তি সচরাচর বৃষ বা ষাঁড়ের। যদিও পুরাণে নন্দীর এই রূপটি বিরল। কূর্মপুরাণে বলা হয়েছে, মহাদেবের এই প্রধান অনুচরটি করালদর্শন, বামন, বিকটাকার, মুণ্ডিতমস্তক, ক্ষুদ্রবাহু ও মহাবল। শিব মহাপুরাণ মতে, তিনি শিলাদ মুনির পুত্র। শিলাদ ছিলেন ভগবান শিবের পরম ভক্ত। তিনি ছিলেন ব্রহ্মচারী। পুত্রহীন বলে তাঁর পিতৃপুরুষগণ মুক্তি পাননি। তাই তারা মুনিকে পুত্রোৎপাদনের পরামর্শ দেন। শিলাদ তখন শিবের তপস‍্যা করতে থাকেন। ভগবান শিব তখন তাঁকে পুত্ররূপে জন্মানোর বরদান করেন। তিনি শিলাদকে যজ্ঞ করতে বলেন। শিলাদ যজ্ঞ করার জন‍্য ক্ষেতে হলকর্ষণ করতে থাকেন। ক্ষেত থেকে তখন এক শিশুর আবির্ভাব হয়। শিশুটি অকস্মাৎ চতুর্ভুজ মহারুদ্রের রূপ ধারণ করেন ও মুনিকে পিতা বলে সম্বোধন করেন। তখন শিলাদ তাঁকে তার আশ্রমে নিয়ে যান। আশ্রমে প্রবেশ করতেই তিনি এক বালকে পরিণত হয়। মহর্ষি বালকটির নাম দেন নন্দী। একবার মহাদেব মিত্র ও বরুণ নামে দুই দেবতাকে পাঠান নন্দীর পরীক্ষা নিতে। তাঁরা ঋষির রূপ নিয়ে শিলাদ ও নন্দীর আতিথেয়তা গ্রহণ করেন। ঋষিদ্বয় নন্দীকে দেখে বলেন তাঁর আয়ু আর বেশি দিন নেই। তখন নন্দী শিবের ঘোর তপস‍্যা করে। মহাদেবের বরে তিনি শিবের প্রিয় অনুচর ও বাহন হন এবং তাকে চিরঞ্জিবী করে দেন। মহাদেব নিজে মরুৎ কন্যা সূয়শার সাথে নন্দীর বিবাহ সম্পাদন করেন। তবে প্রায় সব কাহিনিতেই তিনি শিবের সহচর ও মিত্র। গণরা থাকে কৈলাসে, তবে মাঝে মাঝেই তারা শ্মশানে ঘোরে। সাধারণত তারা কারও ক্ষতি করে না, তবে কুপিত হলে ভয়ঙ্কর হয়ে উঠতে পারে, যেমন দক্ষযজ্ঞের সময়। এমন প্রলয় মুহূর্তে নন্দীও ক্ষেপে উঠে সব লণ্ডভণ্ড করে দিতে পারেন। শিবের পূজার সময় এর পূজাও করতে হয়। বর্তমানে অধিকাংশ শিবমন্দিরেই শিবমূর্তির ডান পাশে শিবের দিকে তাকিয়ে থাকা একটি ষাঁড়ের মূর্তিতে নন্দীকে স্থাপন করা হয়। রামায়ণেও নন্দীর উল্লেখ পাওয়া যায়। রামায়ণ মতে, কৈলাসে শিবের সাথে রাবণ দেখা করতে গিয়েছিলেন। সেখানে রাবণের সাথে নন্দীর দেখা হয়। নন্দীকে বানর বলে রাবণ ব্যাঙ্গ করাতে নন্দী রাবণকে বানর কর্তৃক ধ্বংস হবার অভিশাপ দেয়। পরবর্তীতে নন্দীর অভিশাপে বানরকুল ও হনুমানের হাতে রাবণের লঙ্কা আক্রান্ত ও ধ্বংস হয়। নন্দীর আলাদাভাবে কোন পূজা প্রচলিত না থাকলেও শিবরাত্রির দিন এরও বিশেষপূজা হয়ে থাকে। শিবপূজা শেষে নন্দীর কানে কানে প্রার্থনা জানিয়ে দেওয়ার এক বিশেষ রীতি রয়েছে। ধারণা করা হয়, নন্দীর কানে বলে দেওয়া প্রার্থনা সরাসরি মহাদেবের হৃদয়ে পৌঁছে যায়। "আনন্দবাজার পত্রিকা - উৎসব"। archives.anandabazar.com। সংগ্রহের তারিখ ২০১৮-০৬-১৫।